
	LIETUVOS POLICIJOS GENERALINIS KOMISARAS

ĮSAKYMAS

DĖL VIEŠOSIOS POLICIJOS Alytaus, Kauno, Klaipėdos, Marijampolės, Panevėžio, Šiaulių, Tauragės, Telšių ir Utenos apsaugos skyrių reorganizavimo prijungimo prie viešosios policijos Vilniaus apsaugos skyriaus būdu

2007 m. rugpjūčio 17 d. Nr. 5-V-546
Vilnius


Vadovaudamasis Lietuvos Respublikos policijos veiklos įstatymo (Žin., 2000, Nr. 90-2777; 2003, Nr. 42-1910) 11 straipsnio 4 dalimi, 12 straipsnio 2 dalies 2, 4 punktais, Lietuvos Respublikos biudžetinių įstaigų įstatymo (Žin., 1995, Nr. 104-2322) 5 straipsniu, Lietuvos policijos sistemos plėtros programos, patvirtintos Lietuvos Respublikos Seimo 2006 m. gruodžio 21 d. nutarimu Nr. X-1010 (Žin., 2006, Nr. 144-5466), 16.3, 17.3, 17.6, 17.7 punktais, Policijos departamento prie Lietuvos Respublikos vidaus reikalų ministerijos nuostatų, patvirtintų Lietuvos Respublikos Vyriausybės 2001 m. sausio 29 d. nutarimu Nr. 98 (Žin., 2001, Nr. 10-294), 8.1, 9.3 punktais: 
1. Nusprendžiu nuo 2008 m. sausio 1 d. reorganizuoti Viešosios policijos Alytaus, Kauno, Klaipėdos, Marijampolės, Panevėžio, Šiaulių, Tauragės, Telšių, Utenos apsaugos skyrius prijungimo prie Viešosios policijos Vilniaus apsaugos skyriaus būdu.

2. Pervardiju Viešosios policijos Vilniaus apsaugos skyrių į Viešosios policijos apsaugos tarnybą.

3. Tvirtinu:

3.1. Viešosios policijos apsaugos tarnybos nuostatus (pridedama);

3.2. Viešosios policijos apsaugos tarnybos struktūros schemą (pridedama);

3.3. Viešosios policijos Alytaus, Kauno, Klaipėdos, Marijampolės, Panevėžio, Šiaulių, Tauragės, Telšių, Utenos apsaugos skyrių reorganizavimo prijungimo prie Viešosios policijos Vilniaus apsaugos skyriaus būdu sąlygas, paskelbtas Viešosios policijos Alytaus, Kauno, Klaipėdos, Marijampolės, Panevėžio, Šiaulių, Tauragės, Telšių, Utenos ir Vilniaus apsaugos skyrių viršininkų 2007 m. birželio 29 d. įsakymu Nr. 125-V-20/121-V-40/122-V-36/126-V-19/124-V-33/123-V-29/127-V-24/129-V-24/130-V-15/120-V-94 (Žin., 2007, Nr. 74-2969).

4. Pripažįstu netekusiu galios Lietuvos policijos generalinio komisaro 2005 m. liepos 19 d. įsakymą Nr. 5-V-448 „Dėl Viešosios policijos Alytaus, Kauno, Klaipėdos, Marijampolės, Panevėžio, Šiaulių, Tauragės, Telšių, Utenos, Vilniaus apsaugos skyrių nuostatų ir struktūros schemų patvirtinimo“ (Žin., 2005, Nr. 91-3410)
.

5. Nustatau, kad šio įsakymo 2, 3.1, 3.2 ir 4 punktai įsigalioja nuo 2008 m. sausio 1 d.

L. e. policijos generalinio komisaro pareigas




        Vytautas Navickas

PATVIRTINTA

Lietuvos policijos generalinio komisaro

2007 m. rugpjūčio 17 d. įsakymu Nr. 5-V-546      
VIEŠOSIOS POLICIJOS APSAUGOS TARNYBOS nuostatAI
I. Bendrosios nuostatos

1. Viešosios policijos apsaugos tarnybos nuostatai nustato Viešosios policijos apsaugos tarnybos (toliau – Tarnyba) pagrindinius uždavinius, funkcijas, teises, darbo organizavimo ir veiklos kontrolės tvarką.

2. Tarnyba yra specializuota policijos įstaiga, Lietuvos Respublikos teritorijoje užtikrinanti viešąją tvarką, visuomenės saugumą, žmogaus teisių ir laisvių apsaugą, pagal sutartis sauganti fizinius asmenis, juridinių ir fizinių asmenų turtą. 

3. Tarnyba savo veikloje vadovaujasi Lietuvos Respublikos Konstitucija, Lietuvos Respublikos tarptautinėmis sutartimis, Lietuvos Respublikos policijos veiklos įstatymu, Lietuvos Respublikos biudžetinių įstaigų įstatymu ir kitais įstatymais, Lietuvos Respublikos Seimo, Lietuvos Respublikos Vyriausybės, Lietuvos Respublikos vidaus reikalų ministro, Lietuvos policijos generalinio komisaro leidžiamais, kitais teisės aktais ir šiais nuostatais. 

4. Viešosios policijos apsaugos tarnybą steigia, reorganizuoja ar likviduoja, jos nuostatus, struktūros schemą ir pareigybių sąrašą tvirtina Lietuvos policijos generalinis komisaras. 

5. Tarnyba finansuojama iš Lietuvos Respublikos valstybės biudžeto pagal Specialiųjų funkcijų vykdymo programą bei kitas programas ir turi atskiras išlaidų sąmatas. Tarnyba gali turėti nebiudžetinių lėšų, Lietuvos Respublikos labdaros ir paramos įstatymo nustatyta tvarka gauti paramą. 

6. Tarnyba yra viešasis juridinis asmuo, turintis Juridinių asmenų registro suteiktą identifikavimo kodą, sąskaitų banke, blanką ir antspaudą su Lietuvos Respublikos herbu ir savo pavadinimu „Viešosios policijos apsaugos tarnyba“. 

7. Tarnybos adresas: Didžioji g. 7, LT-01128 Vilnius. 

II. TARNYBOS uždaviniai ir funkcijos

8. Pagrindiniai Tarnybos uždaviniai: 

8.1. vykdyti strateginių ir valstybinių objektų apsaugą;

8.2. užtikrinti viešąją tvarką ir visuomenės saugumą, žmogaus teisių ir laisvių apsaugą;
8.3. pagal sutartis vykdyti Lietuvos Respublikoje fizinių asmenų, juridinių ir fizinių asmenų turto apsaugą, gabenamų krovinių palydą ir apsaugą, Lietuvos Respublikos teisės aktuose nustatytų objektų specialiųjų reikalavimų vykdymo valstybinę priežiūrą; 

8.4. teikti neatidėliotiną pagalbą asmenims, kai ji būtina dėl jų fizinio ar psichinio bejėgiškumo, taip pat asmenims, nukentėjusiems nuo nusikalstamų veikų, kitų teisės pažeidimų, stichinių nelaimių ar panašių veiksnių; 

8.5. atlikti nusikalstamų veikų ir kitų teisės pažeidimų prevenciją, prižiūrėti saugų eismą. 

9. Įgyvendindama pavestus uždavinius Tarnyba: 

9.1. užtikrina pavestų strateginių ir valstybinių objektų apsaugą; 

9.2. organizuoja ir atlieka nusikalstamų veikų ir kitų teisės pažeidimų prevenciją, teikia socialinę pagalbą gyventojams, vykdydama jų turto apsaugą;  

9.3. vykdo fizinių asmenų, juridinių ir fizinių asmenų turto apsaugą; 
9.4. organizuoja ir vykdo mobilių objektų apsaugą; 

9.5. atlieka teisės aktų nustatytą apsauginės signalizacijos įrenginių projektavimo, diegimo, atidavimo naudoti ir naudojimo reikalavimų vykdymo valstybinę priežiūrą, taip pat apsauginės signalizacijos techninę priežiūrą;

9.6. pagal kompetenciją formuoja asmenų ir turto apsaugos organizavimo strategiją Lietuvos Respublikoje; 

9.7. pagal sutartis lydi ir saugo per Lietuvos Respublikos teritoriją gabenamus krovinius; 

9.8. pagal sutartis vykdo inkasavimą ir pervežamų piniginių lėšų apsaugą; 

9.9. organizuoja ir vykdo Lietuvos Respublikos teisės aktuose nustatytų objektų specialiųjų reikalavimų vykdymo valstybinę priežiūrą; 

9.10. teikia Policijos departamento prie Lietuvos Respublikos vidaus reikalų ministerijos (toliau – Policijos departamentas) vadovybei pasiūlymus dėl įstatymų ir kitų teisės aktų rengimo, papildymo ar keitimo, rengia teisės aktų projektus; 

9.11. sudaro sutartis su Lietuvos Respublikos ir užsienio juridiniais ir fiziniais asmenimis; 
9.12. konsultuoja suinteresuotus juridinius ir fizinius asmenis apsaugos organizavimo ir jos tobulinimo klausimais; 

9.13. bendradarbiauja su kitomis teisėsaugos institucijomis įstatymų, kitų teisės aktų nustatyta tvarka; 

9.14. teikia Tarnybos pareigūnams, valstybės tarnautojams, kitiems darbuotojams ir jų šeimų nariams, taip pat buvusiems ir esamiems vidaus reikalų sistemos darbuotojams poilsio paslaugas Tarnybai priklausančiose ir tam skirtose patalpose;

9.15. atlieka kitas įstatymų ir kitų teisės aktų nustatytas funkcijas. 

III. TARNYBOS TEISĖS

10. Tarnyba, įgyvendindama jai pavestus uždavinius, turi teisę:

10.1. teikti Lietuvos policijos generaliniam komisarui pasiūlymus dėl Tarnybos steigimo, reorganizavimo, likvidavimo, pareigūnų, kitų valstybės tarnautojų ir darbuotojų, dirbančių pagal darbo sutartis, pareigybių steigimo ar naikinimo; 

10.2. teisės aktų nustatyta tvarka gauti duomenis iš valstybės valdžios ir valdymo institucijų administruojamų registrų ir kitus duomenis, būtinus Tarnybos uždaviniams spręsti; 

10.3. dalyvauti Lietuvos standartizacijos departamento prie Lietuvos Respublikos aplinkos ministerijos Technikos komiteto TK 39 „Apsauga“ darbe; 

10.4. teisės aktų nustatyta tvarka vykdyti apsauginės signalizacijos įrenginių techninę priežiūrą; 

10.5. dalyvauti apsaugos sistemas projektuojančių ir montuojančių įmonių atestavimo komisijos darbe; 

10.6. teisės aktų nustatyta tvarka įsigyti prekių, paslaugų ir darbų; 

10.7. teisės aktų nustatyta tvarka įsigyti ar išsinuomoti veiklai vykdyti reikalingas patalpas ir kitą turtą; 

10.8. teisės aktų nustatyta tvarka gauti paramą; 

10.9. ginti savo interesus visose valstybės valdžios ir valdymo institucijose, teismuose ir kitose organizacijose; 

10.10. valdyti, naudoti valstybei nuosavybės teise priklausantį patikėjimo teise valdomą nekilnojamąjį, ilgalaikį ir trumpalaikį, materialųjį (nematerialųjį) turtą ir disponuoti juo; 

10.11. naudotis kitomis Lietuvos Respublikos įstatymų ir kitų teisės aktų suteiktomis teisėmis. 

IV. struktūra

11. Tarnybos struktūriniai padaliniai įgyvendina šiuose nuostatuose Tarnybai pavestus uždavinius, remdamiesi patvirtintais kiekvieno struktūrinio padalinio nuostatais, įgyvendindami jiems pavestus uždavinius, vykdydami pavestas funkcijas ir spręsdami jų kompetencijai priklausančius klausimus. 

V. darbo organizavimas

12. Tarnybai vadovauja viršininkas, kurį Lietuvos policijos generalinio komisaro pavaduotojo teikimu skiria į pareigas ir atleidžia iš pareigų Lietuvos policijos generalinis komisaras. 

13. Nesant Tarnybos viršininko, jį pavaduoja vienas iš jo pavaduotojų. 

14. Tarnybos veikla planuojama, organizuojama ir vykdoma pagal Lietuvos policijos generalinio komisaro nustatyta tvarka kiekvienais metais sudaromą ir tvirtinamą strateginį veiklos planą. 

15. Tarnybos viršininkas tiesiogiai pavaldus Lietuvos policijos generalinio komisaro pavaduotojui, kuruojančiam Tarnybos veiklą. 

16. Tarnybos viršininkas: 

16.1. atsako už Tarnybai pavestų uždavinių ir funkcijų vykdymą, korupcijos prevenciją; 

16.2. atsako už Tarnybos apskaitos organizavimą, racionalų finansinių išteklių naudojimą, finansinę drausmę ir finansų kontrolės organizavimą; 

16.3. Lietuvos policijos generalinio komisaro nustatyta tvarka teikia patvirtinto strateginio veiklos plano vykdymo ataskaitą, 

16.4. koordinuoja Tarnybos struktūrinių padalinių tarpusavio sąveiką, nustato, kokiu mastu struktūrinių padalinių vadovai yra atsakingi už vadovavimą tam tikrose veiklos srityse;

16.5. užtikrina bendradarbiavimą su teritorinėmis, specializuotomis policijos įstaigomis ir policijos profesinio ugdymo įstaiga; 

16.6. reguliariai teikia Policijos departamentui informaciją apie viešosios tvarkos būklę prižiūrimoje teritorijoje ir pasiūlymus dėl jos gerinimo; 

16.7. tvirtina Tarnybos darbo reglamentą, struktūrinių padalinių nuostatus, darbo planus, pareigūnų, kitų valstybės tarnautojų ir darbuotojų pareigybių aprašymus, atostogų grafikus, kitus darbo reglamente nustatytus tvirtinti dokumentus; 

16.8. pagal savo kompetenciją pasirašo įvairias sutartis su Lietuvos Respublikos ir užsienio šalių institucijomis, juridiniais ir fiziniais asmenimis; 

16.9. atstovauja Tarnybai Policijos departamente, kitose valstybinėse ir privačiose institucijose, įvairiuose renginiuose; 

16.10. pagal savo kompetenciją Lietuvos Respublikos valstybės tarnybos įstatymo, Lietuvos Respublikos policijos veiklos įstatymo, Lietuvos Respublikos vidaus tarnybos statuto, kitų įstatymų ir teisės aktų nustatyta tvarka skiria Tarnybos pareigūnus, kitus valstybės tarnautojus ir darbuotojus į pareigas ir atleidžia iš pareigų, skiria jiems tarnybines ir drausmines nuobaudas, juos skatina ir apdovanoja, suteikia jiems specialiuosius nekarinius policijos laipsnius; 

16.11. vadovaudamasis biudžetinių įstaigų ir organizacijų valstybės tarnautojų ir darbuotojų darbo apmokėjimo tvarką reglamentuojančiais teisės aktais, neviršydamas nustatyto metinio darbo užmokesčio fondo, nustato Tarnybos pareigūnams, kitiems valstybės tarnautojams ir darbuotojams pareigybės lygius ir kategorijas, tarnybinių atlyginimų koeficientus, priemokas ir priedus, skiria materialines pašalpas; 

16.12. siunčia Tarnybos pareigūnus, valstybės tarnautojus ir kitus darbuotojus į komandiruotes, kvalifikacijos tobulinimo kursus, nustatyta tvarka leidžia atostogų, sprendžia struktūrinių padalinių vadovų pavadavimo klausimus; 

16.13. pagal savo kompetenciją rūpinasi, kad būtų sudaromos deramos Tarnybos pareigūnų, kitų valstybės tarnautojų ir darbuotojų tarnybos, darbo ir poilsio sąlygos, užtikrina jų socialines garantijas; 

16.14. teikia Lietuvos policijos generaliniam komisarui tvirtinti Tarnybos nuostatus ir struktūros schemą; 

16.15. teikia pasiūlymus Lietuvos policijos generaliniam komisarui dėl Tarnybos pareigūnų, kitų valstybės tarnautojų ir darbuotojų pareigybių sąrašų keitimo; 

16.16. kartu su Policijos departamento padaliniais prisideda prie teisės aktų projektų rengimo; 

16.17. leidžia teisės aktus, duoda pavedimus Tarnybos pareigūnams, kitiems valstybės tarnautojams ir darbuotojams ir kontroliuoja, kaip jie vykdomi; 

16.18. sprendžia kitus Tarnybos kompetencijai priklausančius klausimus, vykdo kitus įstatymų ir kitų teisės aktų jam suteiktus įgaliojimus. 

17. Tarnyba Lietuvos Respublikos teisės aktų nustatyta tvarka ir pagal sutartis bendradarbiauja ir palaiko ryšius su kitomis vidaus tarnybos sistemos įstaigomis, institucijomis, įmonėmis, visuomeninėmis organizacijomis, privačiais asmenimis. 

VI. DARBUOTOJŲ PRIĖMIMO Į DARBĄ, darbo APMOKĖJIMO TVARKA

18. Priėmimo į Tarnybos statutinių, karjeros valstybės tarnautojų ir kitų darbuotojų pareigas, jų darbo tvarką ir sąlygas nustato Lietuvos Respublikos valstybės tarnybos įstatymas, Lietuvos Respublikos policijos veiklos įstatymas, Lietuvos Respublikos vidaus tarnybos statutas, Lietuvos Respublikos darbo kodeksas, kiti įstatymai ir teisės aktai.

VII. veiklos kontrolė
19. Tarnybos veiklą kontroliuoja ir prižiūri Lietuvos policijos generalinis komisaras, jo pavaduotojai ir kontrolės teisę turinčios valstybės institucijos jų veiklą reglamentuojančių teisės aktų nustatyta tvarka.

_________________________

PATVIRTINTA

Lietuvos policijos generalinio komisaro
2007 m. rugpjūčio 17 d. įsakymu Nr. 5-V-546         
vIEŠOSIOS POLICIJOS APSAUGOS TARNYBOS
STRUKTŪROS SCHEMA

